TV7 JERUUSALEMMA UUDISED
Meie tänased teemad -
Hamas eemaldas Iisareli piirilt raketitõrjeväed
Iisrael pakub Türgile Mavi Marmara reidi eest 20 mln USD
Iraan suudab nüüd ehitada ja välja lasta tuumarelvi
Palestiinlased ostavad hea meelega Iisraeli tooteid
Iisraeli paigaldatakse virtuaalvaluuta bitcoini automaat
Iisraeli kasvuettevõtte toode lükkab edasi puuviljade riknemist
TV7 Jeruusalemma Uudistest - Shalom!
Arutz Sheva teatel viis Hamas Iisraeli piirilt ära
21. jaanuaril sinna paigutatud erijulgeolekuväed,
kes pidid takistama rakettide tulistamist Gaza piirilt Iisraeli,
et säilitada relvarahu Iisraeliga.
Pärast 600-pealise eriüksuse lahkumist jäid kohale tavaväed.
Hamas viis eriväed piirilt ära päev pärast seda,
kui Iisraeli Õhujõud ründasid vastuseks Lõuna-Iisraeli linna
tehtud raketirünnaku eest Hamasi objekte Gazas.
Suhteliselt rahuliku aasta järel
on pinged Gazas ja selle ümber kasvanud.
Pärast 20. detsembrit on hukkunud 6 araablast ja 1 juut.
Iisrael peab Hamasi vastutavaks
kõigi Gazast lähtuvate raketirünnakute eest,
ka nende eest, mida korraldavad rühmitused nagu Islamidžihaad.
Terroristide tulistatud rakettidele
järgnevad Iisraeli Õhujõudude vasturünnakud.
Arutz Sheva teatel pakkus Iisrael
maksma 2010. a Mavi Marmaral hukkunud türklaste peredele
hüvitiseks 20 miljonit USD.
Laev püüdis illegaalselt murda Iisraeli Kaitsejõudude poolt
Hamasile Gazas kehtestatud blokaadi. 9 Türgi islamisti hukkus,
kui nad ründasid vägivaldselt nende laevale tõusnud IDF sõdureid.
Iisraeli peaminister Benjamin Netanyahu
vabandas mullu märtsis Türgi ees,
et Iisraeli sõdurid kasutasid oma elu päästmiseks jõudu.
Flotilli korraldas al-Qaedaga seotud Türgi humanitaarabiühendus IHH.
Türgi nõudis algul hüvitiseks 30 miljonit USD,
kui Iisrael tõstis algselt lubatud summa 20 miljonile dollarile
ja lubas vajadusel summat veel 3 mln dollari võrra tõsta.
Pärast kuudepikkust pausi alustati hüvituskõnelusi
Türgi algatusel uuesti detsembris.
Ha'aretzi teatel pole osapooled
hüvitiste suuruse suhtes kokkuleppele jõudnud.
Türgi peaminister Tayyip Erdogan külastas eelmisel nädalal Iraani,
et arutada kõrgetasemelise koostöönõukogu rajamist.
Julgeolekuallikate teatel sai Türgi detsembris Iraani asemel
Hamasi juhtivaks toetajaks.
Türgi saadab igal aastal terrorirühmitusele Hamas,
kes ähvardab Iisraeli uue terrorisõja ja massimõrvaga, ca 250 mln dollarit.
The Times of Israel väitel on Iraanil nüüd tehniline valmidus
tuumarelvade valmistamiseks ja tulistamiseks.
USA Rahvusliku Luureteenistuse ülem James Clapper teatas sellest
mõne aja eest Senati luurekomisjonile.
Clapperi sõnul ei saaks Iraan pommi siiski märkamatult valmistada,
sest ei suudaks siirdada kaitstud materjali
ja toota relvaks sobivat uraani piisavalt nii, et seda ei märgataks.
Clapperi sõnul võib kasvav järelvalve ja ülejäänud läbinähtavus,
millega Iraan on uues suurriikidega sõlmitud vaheleppes nõustunud,
olla eelhoiatus pommi suhtes.
Arutz Sheva kirjutab PO raportist,
mille järgi palestiinlased ostavad meeleldi Iisraeli tooteid,
mida tuuakse PO aladele 3,5 miljardi USD ulatuses.
See on 70% PO kogu impordist.
Jaanuaris kritiseerisid Iisraeli boikoteerimist propageerivad
nn BDS aktivistid PO esimeest Mahmoud Abbasi
Iisraeli-boikotiga mitte ühinemise eest.
Iisrael tavaliselt ei takista tarbekaupade importi POsse
ja Iisraeli tooted võistlevad Palestiina poodides araabiamaadest,
Euroopast ja ka Palestiina aladelt tulevate toodetega.
Palestiina kaupmeeste sõnul nõuavad Palestiina tarbijad
Iisraeli tooteid.
Tarbijate meelest on Iisraeli tooted kvaliteetsemad kui kohalikud
või araabimaaade tooted.
Palestiina tarbijate meelest on Iisraeli tooted väärt raha,
mida nende eest makstakse.
PO päevalehe Al-Quds küsitluses ütles PO Tarbijakaitseameti juht
Salah Haniyeh, et paelstiinlaste rahakasutus
on peamine põhjus PO majanduse ebastabiilsusele.
Haniyeh mõistab palestiinlaste soovimatust kohalikke tooteid osta,
kuigi see parandaks omavalitsuse majandust,
kuna PO alade tooted on üldiselt madala kvaliteediga.
Arutz Sheva kirjutab märtsis Iisraeli saabuvast
bitcoini valuutaautomaadist.
Vastavaid virtuaalvaluutaautomaate on juba kasutusel
vähemalt Austraalias ja Kanadas.
Aparaat paigutatakse Tel Avivi.
Automaat vahetab tavalise sularaha bitcoinideks,
uueks digitaalvaluutaks, mida hoitakse digitaalrahakotis.
Bitcoini automaadis võib virtuaalrahaks vahetada
rohkem kui 200 valuuta sularaha.
Arutz Sheva kirjutab Iisraeli kasvuettevõtte tootest,
mille abil võib pikendada puuviljade värskena seismist.
Spreshi uus, looduslik puuviljadele pihustatav vedelik
pikendab korjatud puuviljade maitse, värvi ja koostise värskena seismist
terve ööpäeva võrra.
Need olid meie tänased uudised. Shalom ja kohtumiseni!
Tõlge: Monika Jaaguri